**ΔΡΑΣΗ ΤΟΥ ΣΥΛΛΟΓΟΥ ΓΙΑ ΤΟ 2023**

**Ο Σύλλογος Παραπληγικών και Κινητικά Αναπήρων και όλων των παθήσεων Ν. Πέλλας και όμορων νομών είναι ο μοναδικός πρωτοβάθμιος φορέας, μέλος της ΕΟΚΑ, που εκπροσωπεί όλους τους ανθρώπους με αναπηρία και αγωνίζεται για τη διασφάλιση και προώθηση των δικαιωμάτων τους, στοχεύοντας στην ισότιμη συμμετοχή τους στην κοινωνική, οικονομική, και πολιτιστική ζωή της Χώρας, όπως άλλωστε η εθνική μας νομοθεσία, το σύνταγμα της χώρας και η Διεθνής Σύμβαση για τα Δικαιώματα των Ατόμων με Αναπηρίες επιτάσσουν.**

**Ο Σύλλογός μας είναι ένα ζωντανό Σωματείο Εγγεγραμμένο στο Εθνικό Μητρώο που**

**ιδρύθηκε το 1999.**

**Τα μέλη του του Συλλόγου είναι 410 που όλα είναι άτομα με ποσοστό από 50% και**

**πάνω.**

 **Ο Σύλλογος έχει στόχο τα ίσα δικαιώματα στη Ζωή, ευκαιρίες για όλους , μία**

**καλύτερη και πιο ανεξάρτητη διαβίωση για τους ανθρώπους με αναπηρία.**

 **Η δράση του Συλλόγου για το έτος 2023 είναι :**

**Συμβουλευτική υποστήριξη στα μέλη μας.** Φροντίσαμε να γίνεται ενημέρωση των δικαιωμάτων των αναπήρων και πώς να τα διεκδικήσουν. Όσο για ότι έγγραφα χρειάζονται για να περάσουν από επιτροπή πιστοποίησης αναπηρίας συμπληρώνονται από τον Σύλλογό μας και καθοδηγούνται από δικηγόρο-εργατολόγο που συνεργάζεται με τον Σύλλογό μας . Στη συνέχεια ενημερώνουμε είτε τηλεφωνικώς είτε μέσω της σελίδας μας που υπάρχει στο **facebook σαν ΣΥΛΛΟΓΟΣ ΠΑΡΑΠΛΗΓΙΚΩΝ ΠΕΛΛΑΣ**, για οποιαδήποτε απόφαση που τους αφορά.

**Λύσεις προβλημάτων των μελών του Συλλόγου μας και όλων των ΑΜΕΑ**. Τα προβλήματα που αντιμετωπίζουν τα ΑΜΕΑ είναι πολλά και όταν προκύπτουν φροντίζουμε να τους στηρίξουμε και να απευθυνόμαστε στους αρμόδιους φορείς για την λύση τους, όπως είναι Υπουργεία, βουλευτές, Δήμοι, ασφαλιστικά ταμεία, πρόνοια , τράπεζες, Πρωτοδικεία, Δικηγορικοί Σύλλογοι, κ.λ.π. Ενημερώνουμε την **Ε.Ο.Κ.Α** και την **ΕΣΑΜΕΑ** για κάθε πρόβλημα και κάποια τα λύνουμε σε συνεργασία μαζί τους.

 **Συλλογή πλαστικών καπακίων.** Ο Σύλλογος μας από το 2010 ξεκίνησε την συλλογή πλαστικών καπακίων με στόχο να παρέχει αναπηρικά αμαξίδια σε άτομα που είναι ανασφάλιστα και έχουν πρόσβαση στις προνοιακές αρχές.

 Τα πλαστικά καπάκια μας τα προσφέρουν τα σχολεία, νοσοκομεία, δήμοι, κέντρα υγείας, δημόσιες υπηρεσίες , σύλλογοι και σωματεία, ιδρύματα, επιχειρήσεις, βιομηχανίες, μεγάλες εταιρείες, αστυνομικά τμήματα, ιδιωτικές σχολές, φροντιστήρια, εκκλησίες, στρατιωτικές μονάδες, και φυσικά πολίτες από διάφορες πόλεις.

 Έτσι κάθε χρόνο βάζουμε στόχο με την δραστηριότητα αυτή να συλλέγουμε πλαστικά καπάκια και να δίνουμε ορθοπεδικά είδη σε όσους έχουν ανάγκη και σε οποιοδήποτε μέρος της Ελλάδος βρίσκεται. Για το έτος **2023** δώσαμε **70** ορθοπεδικά είδη σε όλη την Ελλάδα από την συλλογή πλαστικών καπακιών καθώς και κάποιες χορηγίες από ανθρώπους που θέλουν να βοηθήσουν και να στηρίξουν το έργο του Συλλόγου.

**ΓΙΑΝΝΙΤΣΑ ΔΗΜΟΣ ΠΕΛΛΑΣ.** Στον Νομό Πέλλας δόθηκαν **19** ορθοπεδικά είδη και αναλώσιμα σε διάφορα χωριά και πόλεις. Δώσαμε **1** ηλεκτροκίνητο αμαξίδιο, **9** απλά αμαξίδια,**2** αμαξίδια μπάνιου, **1**  αερόστρωμα , **1** κάθισμα μπάνιου,**1** μπαστούνι νοσηλείας**1** ρολέιτορ, **1** πλατοκάθισμα ηλεκτρικό και **1** κάθισμα αναπηρικό **1** ηλεκτρικό αναπηρικό ποδήλατο αυτά παραδόθηκαν σε άτομα ανασφάλιστα και που είχαν άμεση ανάγκη. Ο Δήμος μας στηρίζει την δράση μας και έχει τοποθετήσει καρδιές σε όλο τον Δήμο Πέλλας για την συλλογή καπακιών και επίσης όταν έχουμε να παραλάβουμε πλαστικά καπάκια η να παραδώσουμε ορθοπεδικά είδη μας αναλαμβάνουν την μεταφορά τους, και τους ευχαριστούμε πολύ.

 **ΗΜΑΘΙΑ.** Παραδόθηκαν **9** ορθοπεδικά είδη. Αυτά είναι **3** αμαξίδια απλού τύπου, **1** παιδικόαμαξίδιο , **1** ζευγάρι πατερίτσες **1** περπατούρα που δόθηκαν στον παράρτημα του **Ερυθρού Σταυρού της Αλεξάνδρειας**. Στείλαμε **1** ηλεκτρικό γερανάκι στην Νικομήδεια Βεροίας για ένα παιδί ανασφάλιστο.Δώσαμε στο **Κοινωνικό Παντοπωλείο** **Αλεξάνδρειας** **1** περπατούρα. Επίσης δώσαμε **1** απλό αμαξίδιο στον Σύλλογο Ψηφιδωτό του Μακροχωρίου για να δοθεί σε άπορο.

**ΠΑΤΡΑ.** Με την συλλογή πλαστικών καπακιών των κατοίκων της περιοχής μιας ικανοποιητικής ποσότητας παραδόθηκε στην **Κιβωτό Αγάπης** στην Πάτρα **1** απλό αμαξίδιο για ένα παιδί.

**ΧΑΛΚΙΔΙΚΗ.** Παραδόθηκαν **7** ορθοπεδικά είδη. Παραδόθηκε **1** απλό αμαξίδιο στην **Δημοτική Κοινωφελή Επιχείρηση Δήμου Σιθωνίας,**  **1** απλό αμαξίδιο, **1** νεφελοποιητή , **1** αερόστρωμα, **1** περπατούρα, **1** ζευγάρι πατερίτσες,και **1** πιεσόμετρο στην **Κοινότητα Μαρμαρά του Δήμου Σιθωνίας.** Ο **Δήμος Σιθωνίας** έχει τοποθετήσει μεγάλες καρδιές για να συγκεντρώθούν καπάκια.

**ΚΙΛΚΙΣ.**  Δώσαμε **2** ορθοπεδικά είδη. Στείλαμε **1** αναπηρικό απλό αμαξίδιο και **1**  ηλεκτρικό νοσοκομειακό κρεβάτι που δόθηκε σε μία άπορη γυναίκα στην **Γουμένισσα**.

**ΣΕΡΡΕΣ.**  Δόθηκαν στις Σέρρες **2** ορθοπεδικά και είδη. Από αυτά δώσαμε **1** αμαξίδιο απλού τύπου στον **Ελληνικό Ερυθρό Σταυρό των Σερρών** **,**  **1** απλό αμαξίδιο στον **Σύλλογο Άγγιστας γυναικών** όπου και το παραδώσανε σε συμπολίτη τους που το είχε ανάγκη. Όλα αυτά γίνανε από την συγκέντρωση των πλαστικών καπακιών που συλλέγουν.

**ΘΕΣΣΑΛΟΝΙΚΗ.**  Παραδώσαμε **1**  απλό αμαξίδιο σε ανασφάλιστο.

**ΠΙΕΡΙΑ.**  Εστάλησαν **9** ορθοπεδικά και αναλώσιμα είδη. Ο Σύλλογος μας έδωσε στο **ΣΥΛΛΟΓΟ ΤΡΙΤΈΚΝΩΝ ΠΙΕΡΙΑΣ ¨ΟΛΥΜΠΟΣ¨**  **1** περπατούρα, 1 ζευγάρι πατερίτσες 2 πακέτα ουροκαθετήρες, τροφές για καρκινοπαθείς,1 μηχανισμό αεροστρώματο και 2 πιεσόμετρα για να δοθούν στο **Νοσοκομείο Κατερίνης**. Επίσης δόθηκε και 1 απλό αμαξίδιο στην Κατερίνη για ένα ανασφάλιστο.

**ΗΓΟΥΜΕΝΙΤΣΑ.** Στείλαμε **5** ορθοπεδικά και αναλώσιμα είδη. Ο Σύλλογος μας έδωσε στην **εκκλησία του ΑΓ. ΣΠΥΡΙΔΩΝΟΣ** στην Ηγουμενίτσα **2** αεροστρώματα, **1** πιεσόμετρο, **1** ζευγάρια πατερίτσες και πάνες ακράτειας. Όλα δόθηκαν σε κατοίκους της περιοχής που τα είχαν ανάγκη.

**ΑΡΤΑ.** Εστάλησαν **3** αναπηρικά αμαξίδια για να δοθούν σε κατοίκους που είναι άποροι.Οι κάτοικοι της Άρτας συλλέγουν καπάκια και με εθελοντές έχουν αναλάβει την συγκομιδή τους καθώς και την μεταφορά τους τα στέλνουν στον Σύλλογο μας για να στηρίξουν άτομα με κινητική αναπηρία.

**ΛΑΚΩΝΙΑ:** Στείλαμε **1** απλό αμαξίδιο για το Κέντρο Υγείας Βαχιώτη Λακωνίας για την εξυπηρέτηση των κατοίκων της περιοχής.

**ΚΕΦΑΛΛΟΝΙΑ:** Το **ΚΕΠ Ληξουρίου** συγκέντρωσε πλαστικά καπάκια μια μεγάλη ποσότητα που εστάλη σε μας και παραδόθηκαν στο  **Νοσοκομείο Αργοστολίου 1** αερόστρωμα, **1** περπατούρα **1** ζευγάρι πατερίτσες, **1** πιεσόμετρο και πάνες ακράτειας.

**Δικαιώματα αναπήρων.** Η ενημέρωση των ανθρώπων με αναπηρία είναι ο βασικός στόχος του συλλόγου μας ώστε όλοι να ξέρουν τα δικαιώματά τους γιατί υπάρχουν πολλοί που δεν γνωρίζουν με το ποσοστό αναπηρίας αν δικαιούνται επιδόματα, δωρεάν παροχές ορθοπεδικών ειδών, εκπτώσεις σε τιμολόγια ΔΕΗ και ΥΔΡΕΥΣΗ, μειωμένη φορολογία, δωρεάν μετακινήσεις , θέσεις πάρκινγκ, μειωμένα εισιτήρια σε μέσα μαζικής μεταφοράς, κ.λ.π. .

**Διανομή τροφίμων.** Για το 2023 μοιράσαμε τρόφιμα σε 150 οικογένειες στην Γενική Συνέλευση του Συλλόγου μας. Κάποιες επιχειρήσεις τροφίμων και Super Markets μας έδωσαν τρόφιμα δωρεάν καθώς και ο ίδιος ο Σύλλογος αγόρασε τρόφιμα για να δοθούν σε αυτές τις οικογένειες.

**Τα προβλήματα των συνανθρώπων μας.**

**Η ευαισθητοποίηση της κοινωνίας στα θέματα των Ατόμων με Αναπηρία πρέπει να θεωρείται δεδομένη, γιατί το δικαίωμα στη ζωή αποτελεί αξίωμα που δεν έχει και ούτε επιδέχεται εξαιρέσεις.**

**Η ένταξη των ΑμεΑ σε μια δίκαιη και ισότιμη κοινωνία παραμένει ένα σημαντικότατο ζητούμενο, μια μεγάλη ανάγκη. Οι κοινωνίες πρέπει να αγωνίζονται για τα δικαιώματα όλων των μελών τους και να δείχνουν έμπρακτα σεβασμό στη διαφορετικότητα.**

**Οι συνάνθρωποί μας με αναπηρίες δίνουν πολλές φορές μάχη επιβίωσης, κάτω από εξαιρετικά δύσκολες συνθήκες, οι οποίες δυστυχώς συνεχίζουν να υπάρχουν στη χώρα μας. Πρέπει να στεκόμαστε συνεχώς δίπλα στο δικαίωμά τους να προσπαθούν να κάνουν τα όνειρά τους πραγματικότητα.**

**Σε όλη αυτή την προσπάθεια ο κάθε Δήμος παίζει πραγματικά πολύ σημαντικό ρόλο. Οι παρεμβάσεις πρέπει να είναι συνεχείς με στοχευμένες ενέργειες από την πιο απλή όπως προσβάσιμα πεζοδρόμια μέχρι τις πιο σύγχρονες μεθόδους που ακολουθούν Δήμοι στην υπόλοιπη Ευρώπη. Είναι πολύ σημαντικό οι συνάνθρωποί μας αυτοί κάθε μέρα να νιώθουν ότι έχουν δίπλα τους συμπαραστάτη το Δήμο και όλη την κοινωνία.**

**Οφείλουμε όλοι σε σταθερή βάση να διασφαλίζουμε την αξιοπρέπεια και την ευημερία όλων των συνανθρώπων μας με αναπηρίες.**

**# ΚΙ ΕΜΕΙΣ ΜΠΟΡΟΥΜΕ#**

 Με εκτίμηση

 Το Δ.Σ. του Συλλόγου